标题：讨满檄文
奉天讨满檄文全文
  中华开国四千六百零九年八月日，中 华 民 国 军政府檄曰： 
夫春秋大九世之仇，小雅重宗邦之义，况以神明华胄，匍匐犬羊之下，盗憎主人，横逆交逼，此诚不可一朝居也。惟我皇汉遗裔，弈叶久昌，祖德宗功，光被四海。降及有明，遭家不造，蕞尔东胡，曾不介意。 
遂因缘祸乱，盗我神器，奴我种人者，二百六十有八年。凶德相仍，累世暴殄，庙堂皆豕鹿之奔，四野有豺狼之叹。群兽嘻嘻，羌无远虑。慢藏诲盗，遂开门揖让，裂弃土疆，以苟延旦夕之命，久假不归，重以破弃。是非特逆胡之罪，亦汉族之奇羞也。幕府奉兹大义，顾瞻山河，秣马厉兵，日思放逐，徒以大势未集，忍辱至今。天夺其魄，牝鸡司晨，块然胡雏，冒昧居摄，遂使群小俱进，黩乱朝纲，斗聚金璧，以官为市，强敌见而生心，小民望而蹙额。犬羊之性，好食言而肥，则复有伪收铁道之举，丧权误国，劫夺在民。愤毒之气，郁为云雷。由鄂而湘而粤而川，扶摇大风，卷地俱起。土崩之势已成，横流之决，可翘足而俟。此真逆胡授命之秋，汉族复兴之会也。 
幕府总摄机宜，恭行天罚，惧义帅所指，或未达悉，致疑畏之徒，遇事惶惑，僻远诸彦，莫知奋起，用先以独立之义，布告中国人曰： 
在昔虏运方盛，则以野人生活，弯弓而斗，睒目舚舌，习为豺狼，是以索伦凶声，播越远近。入关之初，即择其强梁，遍据要津，而令吾民输粟转金，豢其丑类，以制我诸夏。传且九叶，则放诞淫侈，夤缘苟偷，以袭取高位。枯骨盈廷，人为行尸，故太平之战，功在汉贼，甲午之役，九庙俱震。 
近益岌岌，祖宗之地，北削于俄，南夺于日，庙堂阒寂，卿相嘻嘻，近贵以善贾为能，大臣以卖国相长，本根已斩，枝叶瞀乱。虎皮蒙马，聊有外形。举而蹴之，若拉枯朽，是虏之必败者一。 
昔三桂启关，汉家始覆，福酋定鼎，益因缘汉贼，为之佐命。稍浴汉风，遂事羁縻，维时中邦，大势已去，义士窜伏，迂儒小生，勿能自固，遂被迫胁，反颜事仇，渐化腥羶，遂忘大义，合薰于莸，以逆为正，孑孑贪夫，时效小忠。虏遂奄然高踞，骄吸民脂，浸淫二百年，汉族义师，屡蹶不起，爰及洪王，几复汉土，曾胡左李，以本族之彦，倒行逆施，遂使虏危而复安，久留不去，此实孝孙之已醉，非逆胡之可长也。方今大义日明，人心思汉，觥觥硕士，烈烈雄夫，莫不敬天爱祖，高其节义。虽有缙绅，已污伪命，以彼官邪，皆舆金辇璧，因货就利，鄙薄骄虚，毋任艰巨。虏实不竞，汉臣复匮，盲人瞎马，相与徘徊，是虏之必败者二。 
邦国迁移，动在英豪，成于众志，故杰士奋臂，风云异气，人心解体，变乱则起。十稔以还，吾族巨子，断脰决腹者，已踵相接。徒以民习其常，毋能大起，虏遂起持其间，因以苟容，迁延至今，乃以立宪改官，诈为无信，借款收路，重陷吾民，星星之火，乘风燎原。川湘鄂粤之间，编户齐民，奔走呼号，一夫奋臂，万姓影从，颓波横流，败舟航之，是虏之必败者三。 
昔我皇祖黄帝，肇造中夏，奄有九有。唐虞继世，三王奋迹，则文化彬彬，独步宇内，煌煌史册，逾四千年。博大宽仁，民德久著，衡之西欧，则逊其条理已耳。先觉之民，神圣之胄，智慧优渥，宜高踞土疆，折冲宇宙，乃锐降其种，低首下心，以为人役，背先不孝，丧国无勇，失身不义，潜德幽光，望古遥集。瞻我生身，吊景惭魂。返性则明，知耻则勇，孝子不匮，永锡尔类，则汉族之当兴者一。 
大道之行，天下为公，国有至尊，是曰人权。平等自由，乐天归命。以生为体，以法为界，以和为德，以众为量。一人横行，谥曰独夫，凉彼武王，遂有典刑。满虏僭窃，更益骄恣，分道驻防，坐食齐民，厚禄高官，皆分子姓。胁肩谄笑，武断朝堂，国土国权，断送唯意。束我言论，遏我大群，扰我闾阎，诬我善良，锄我秀士，夺我民业，囚我代表，杀我议员，天地晦盲，民声销沉。牧野洋洋，檀车煌煌，复我自由，还我家邦，则汉族之当兴者二。 
海水飞腾，雄强参会，弱国孱种，夷为犬豕。民有群德，朝有英彦，威能达旁，乃竞争而存耳。惟我中华，厄于逆虏，根本参差，国力遂糜。虏更无状，鱼馁肉败，腥闻四布，遂引群敌，乘间抵隙，边境要区，割削尽去，拊背扼吭，及其祖庙，卧榻之间，鼾声四起，耳目蔀覆，手足絷维，遂使我汉土堂奥尽失，民气痿痹，将破碎颠连，转餍封豕，不去庆父，鲁难未已，廓而清之，骏雄良材，握手俱见，万几肃穆，群敌销声，则汉族之当兴者三。 
维我四方猛烈，天下豪雄，既审斯义，宜各率子弟，乘时跃起，云集响应。无小无大，尽去其害，执讯获丑，以奏肤功。维我伯叔兄弟，诸姑姊妹，既审斯义，宜矢其决心，合其大群，坚忍其德，绵系其力，进战退守，与猛士俱。维尔失节士夫，被逼军人，尔有生身，尔亦汉族，既审斯义，宜有反悔，宜速迁善，宜常怀本根，思其远祖，宜倒尔戈矛，毋逆义师，毋作奸细。维尔胡人，尔在汉土。尔为囚徒，既审斯义，宜知天命，宜返尔部落，或变尔形性，愿化齐民，尔则无罪，尔乃获赦宥。幕府则与四方俊杰，为兹要约曰："自州县以下，其各击杀虏吏，易以选民，保境为治。又每州县，兴师一旅，会其同仇，以专征伐，击杀虏吏。肃清省会，共和为政，幕府则大选将士，亲率六师，犁庭扫穴，以复我中夏，建立民国。"幕府则又为军中之约曰："凡在汉胡苟被逼胁，但已事降服，皆大赦勿有所问。其在俘囚，若变形革面，愿归农牧，亦大赦勿有所问。其有挟众称戈，稍抗颜行，杀无赦；为间谍，杀无赦；故违军法，杀无赦！
《辛亥首义歌》
《辛亥首义歌》 
汉军起义立志把仇报！ 
里应外合都有我同胞。 
长枪大炮都已准备好， 
楚望台上旌旗飘！ 
驱除鞑虏，还我中华！ 
铁血男儿壮志冲九霄！ 
长枪大炮都已准备好， 
楚望台上旌旗飘！ 
吴楚英豪戈指日， 
江湖侠气剑如虹。 
能争汉上为先着， 
此复神州第一功，第一功！ 
兴汉军歌： 
地发杀机， 
中原大陆蛟龙起， 
好男儿，濯手整乾坤， 
拔剑斫断胡天云。 
复我华夏， 
完我自由， 
家国两尊荣。 
乐利蒸蒸， 
世界大和平， 
中外禔福乐无垠。 
好男儿！ 
撑起双肩肩此任！！ 
驱除鞑虏，恢复中华！
兴中会之讨满檄文
乙未兴中会曾预印讨满檄文及英文对外宣言，准备于发难时颁布中外。檄文由朱淇起草，对外宣言则由何启及英人邓勤（Chesney Duncan）黎德（Thomas H.Reid）等任之。此项印刷品，于此役事泄时，已为党人毁弃无余。檄文底稿藏于双门底王家祠云岗别墅之石壁内，后竟失之。尚有党人名册及他种文告，储双门底圣教书楼后之福音堂，亦为耶稣教徒左斗山等投诸井中。朱淇字?孙，粤之南海人，长于文学，故总理以草檄事属之。朱之兄瓞生向任西关清平局书记，知乃弟名列党籍，虑覆其家，乃使其所属勇目向粤吏告密，期将功赎罪，是为此役事泄原因之一。事后党人咸集矢于朱，指为变节卖友。独区凤墀力代申辩，谓于失败之日，曾与朱父子同舟赴香港避难，足证其冤云。朱后于光宣间，至青岛创办《胶州报》，党人避难青岛者，多倚为东道主。辛亥复移至北京，改名《　北京日报》，因持论不务新颖，殆无人知其为革命先觉也。邓勤时任香港《士蔑英文报》记者，黎德则任《德臣英文报》记者，当日两报均抨击满清政府，不遗余力，兴中会于外交事件颇得其助。
太平天国《讨满清诏》
太平天国《讨满清诏》：夫中国有中国之形像，今满洲悉令削发，拖一长尾于后，是使中国之人变为禽犬也。中国有中国之衣冠，今满洲另置顶戴，胡衣猴冠，坏先代之服冕，是使中国之人忘其根本也。中国有中国之人伦，前伪妖康熙，暗令鞑子一人管十家，淫乱中国之女子，是欲中国之人尽为胡种也。中国有中国之配偶，今满洲妖魔，悉收中国之美姬，为奴为妾，三千粉黛，皆为羯狗所污；百万红颜，竟与骚狐同寝，言之恸心，谈之污舌，是尽中国之女子而玷辱之也。中国有中国之制度，今满洲造为妖魔条律，使我中国之人无能脱其网罗，无所措其手足，是尽中国之男儿而胁制之也。中国有中国之语言，今满洲造为京腔，更中国音，是欲以胡言胡语惑中国也。
天地会《讨满清檄》
1903年天地会广州起义军《讨满清檄》片段：“...嘉定则屠戮全城，稂苗尽剃；扬州则惨杀十日，玉石俱焚。迨耿、尚之南征，成桂、粤之奇祸：五羊城外，十八甫寸草不留；六脉渠中，四万众残生莫保。”
同盟会《讨满清檄》
1907年中华同盟会《讨满清檄》片段：“...虏下江南，遂悉残破。南畿有扬州之屠、嘉定之屠、江阴之屠；浙江有嘉兴之屠、金华之屠；广东有广州之屠；大同城陷，丁壮悉诛...” “四万万人，契骨为誓曰：当“驱除鞑虏，恢复中华，建立民国，平均地权。”有渝此盟，四万万人共击之！”
山西独立《讨满檄文》
1911年山西独立《讨满檄文》片段：“春雷动地，千年之醉梦惊回；旭日当空，万里之妖氛尽扫！”
发表的《讨满清檄》
浙人陶成章、张恭等在杭州召集浙、赣、皖、闽、苏5省会党首领，创立革命协会，通过会规，发表《讨满清檄》片段：“赶走满州鞑子皇家，收回大明江山” “把田地改作大家公有财产，不准豪富们霸占” “四万万同胞并子孙，安安稳稳享福有饭吃” “若有别部山堂来归附者，均以藩属礼遇之，不直接统辖其党”
孙中山祭明太祖文
中华民国元年二月十五日辛酉，临时总统孙文，谨昭告于明太祖开天行道，肇纪立极，大圣至神，仁文义武，俊德成功高皇帝之灵曰： 
呜呼！国家外患，振古有闻，赵宋末造，代于蒙古，神州陆沉，几及拜年.我高皇帝应时崛起，廓清中土，日月重光，河山再造，光复大义，昭示来兹.不幸季室俶扰，国力罢疲.满清乘间窃据中夏，嗟我邦人诸父兄弟，迭起迭仆，至于二百六十有八年.呜呼！我高皇帝时怨时恫，亦二百六十有八年也.岁在辛亥八月，武汉军兴，建立民国.义声所播，天下响应，越八十有七日，既光复十有七省，国民公议，立临时政府于南京，文以薄德,被推为临时总统.瞻顾西北，未尽昭苏，负疚在躬，尚无以对我高皇帝在天之灵.迩者以全国军人之同心，士大夫之正义，卒使清室翻然悔悟，于本月十二日宣告退位，从此中华民国完全统一，邦人诸友，享自由之幸福，永永无已，实维我高皇帝光复大义，有以牖启后人，成兹鸿业.文与全国同胞，至于今日，始敢告 
无罪于我高皇帝，敬于文奉身引退之前，代表国民，贡其欢欣鼓舞之公意，惟我高皇帝实鉴临之，敬告. 
谒明太祖陵文 
维有明失祀二百六十有七年，民国始建.越四十有二日，清帝退位，共和巩立，民国统一，永无僭乱.越三日，国民公仆，临时大总统孙文，谨率国务卿士，文武将吏袛谒大明太祖高皇帝之陵而祝以文曰： 
昔宋政不纲，辽元乘运，扰乱中夏,神人共愤.惟我太祖，奋起草野，攘除奸凶，光复旧物，十有二年，遂定大业，禹域清明，污涤膻绝.盖中夏见制于边境小夷数矣，其驱除光复之勋，未有能及太祖之伟硕者也.后世子孙不肖，不能敪厥武，委政小人，为犹不远，卵翼东胡，坐兹强大，因缘盗乱，入据神京.凭肆淫威，宰割赤县，山川被其瑕秽，人民供其刀俎.虽义士逸民跋涉岭海，冀振冠裳之沉沦，续祚胤于一线，前仆后起，相继不绝.而夭未悔祸，人谋无权，徒使历史编末添一伤心旧事而已.自时厥后，法令益严，罪罟益密.嗟我汉人，有重足倾耳，箍口结舌以保性命不给，而又假借名教，盗窃仁义,锢蔽天下，使无异志.帝制之计既周且备，将籍奸术，长保不义.然而张曾画策于私室，林清焱起于京畿，张李倡教于川陇，洪杨发迹于金田：虽义旗不免终蹶，亦足以见人心之所向矣.降及近世，真理昌明，民族民权，盎然人心.加以虏氛不竟，强敌四陵，不宝我土，富以其邻.国人虽不肖，犹是神明之胄，岂能忍此终古，以忝先人之灵乎?于是俊杰之士飙发云起，东南厥始发难，吴樾震以一击，徐锡麟注弹丸于满酋之腹，熊成基举烽燧于大江之涘，以及萍乡之役，镇南关之役，最近北京暗杀之役，羊城起义之役，屡起屡踬，再接再厉，天下为之昭苏，虏廷为之色悸，蕴酿蝉蜕，以成兹盛.武汉首义，天人合同,四方风向，海隅景从，遂定长江，淹有河淮.北方既协，携手归来，虏廷震惧，莫知所为，奉兹大柄，还我汉人，皇汉民族，既寿永昌.呜呼休哉！非我太祖在天之灵，何以及此?昔尝闻之，夷狄之运，不过百年，满清历年，乃倍而三，非天无常，事会则然.共和之制，亚东首出，事兼创造，时异迟速.求仁得仁，焉用怨言.又闻在昔救时之士，尝跻斯丘，毷励军志，俯仰山川，唏嘘流涕.昔之所悲，今也则乐.郁郁金陵，龙盘虎踞，宅是旧都，海宇无叱.有旆肃肃，有旅振振，我民来斯,言告厥成.乔木高城，后先有辉，长仰先型，以式来昆.伏维尚飨.